Tolong jelaskan mengenai Peristiwa dari 12 Februari dalam bahasa melayu

1429 - Perang Seratus Tahun: Angkatan Inggeris di bawah John Fastolf berjaya mempertahankan konvoi bekalan tentera bagi Pengepungan Orléans daripada serangan Perancis.

1502 - Penjelajah Portugis Vasco da Gama mula berlayar dari Lisbon, dalam pelayaran keduanya ke India dengan tujuan memperkukuh kepentingan Portugal di Timur Jauh.

1541 - Kota Santiago di Chile diasaskan oleh Pedro de Valdivia.

1689 - Parlimen Konvensyen bersidang untuk memastikan sama ada Raja England Katolik terakhir, James II telah mengosongkan takhta dengan melarikan diri ke Perancis pada 1688.

1733 - Hari Georgia: James Oglethorpe mendirikan bandar Savannah dan Wilayah Georgia, satu koloni jajahan untuk penempatan semula orang-orang penjara penghutang di United Kingdom.

1771 - Gustav III menjadi Raja Sweden.

1818 - Di bawah pimpinan Jeneral Bernardo O'Higgins, Chile secara rasminya mengisytiharkan kemerdekaan daripada Sepanyol.

1855 - Universiti Negeri Michigan di East Lansing, Michigan, diasaskan sebagai Agricultural College of the State of Michigan, kolej pertanian pertama di A.S.

1912 - Revolusi Xinhai: Maharaja China terakhir, Maharaja Xuantong (gambar) turun dari takhta di bawah satu urus janji yang dibroker oleh Yuan Shikai, secara rasminya menamatkan Dinasti Qing dan menggantikannya dengan suatu republik.

1912 - Republik China yang baru diasaskan memakai takwim Gregorius.

1961 - Kesatuan Soviet melancarkan Venera 1 ke planet Zuhrah.

1997 - Hwang Jang-yop, setiausaha di Parti Buruh Korea dan seorang jurubina utama doktrin Juche Korea Utara, lari ke kedutaan Korea Selatan di Beijing bersama pembantunya, Kim Dok-hong.

1999 - Presiden Bill Clinton didapati tidak bersalah oleh Senat Amerika Syarikat di perbicaraan pencabarannya.

2001 - Kuar NASA NEAR Shoemaker mendarat di Eros (gambar), menjadi kapal angkasa lepas pertama mendarat di atas asteroid.

2002 - Perbicaraan bekas Presiden Republik Persekutuan Yugoslavia Slobodan Milošević bermula di tribunal jenayah perang Pertubuhan Bangsa-Bangsa Bersatu di Den Haag. Beliau meninggal dunia empat tahun kemudian tanpa sempat mendengar keputusannya.

2010 - Kedamaian sementara yang ditandatangani pemberontak Houthis di Yaman menamatkan enam bulan pertempuran semasa Operasi Bumi Hangus.

2012 - Dalam bola sepak, Piala Negara-Negara Afrika berakhir dengan Zambia menewaskan Côte d'Ivoire.

2012 - The Artist memenangi tujuh anugerah, termasuk Filem Terbaik, di Anugerah Filem Akademi British ke-65.

2013 - 10 orang anggota PDRM terkorban dalam Tragedi Lahad Datu, Sabah.